label_title: Mesterholdenes Europa Cup finale 1986
label_desc: Mesterholdenes Europa Cup finale 1986 var en fodboldkamp der blev spillet den 7. maj 1986. Kampen blev spillet foran 70.000 tilskuere på Estadio Ramón Sánchez Pizjuán i den spanske by Sevilla, og skulle finde vinderen af Mesterholdenes Europa Cup 1985-86. De deltagende hold var ræmænske Steaua Bukarest og spanske FC Barcelona. Det var kulminationen på den 31. udgave af Europa Cuppen siden etableringen af Europas fineste turnering for klubhold i 1955. Det var anden gang at Barcelona var nået frem til finalen, hvor første gang var i 1961. Det var Steauas første finale i turneringen. I første runde af turneringen havde Steaua slået danske Vejle Boldklub ud med en samlet 5-2 sejr over to kampe.